Буюк саҳобалар ҳаётидан Ҳазрат Усмон ибн Аффон розийаллоҳу анҳу ҳаёти ва фаолияти. Бисмиллаҳир роҳманир роҳийм. » Ўзбекистон Мусулмонлар идораси Навоий вилоят вакиллиги расмий веб-сайти\nЎзбекистон Мусулмонлар идораси Навоий вилоят вакиллиги расмий веб-сайти » Мақолалар » Буюк саҳобалар ҳаётидан Ҳазрат Усмон ибн Аффон розийаллоҳу анҳу ҳаёти ва фаолияти. Бисмиллаҳир роҳманир роҳийм.\nБуюк саҳобалар ҳаётидан Ҳазрат Усмон ибн Аффон розийаллоҳу анҳу ҳаёти ва фаолияти. Бисмиллаҳир роҳманир роҳийм.\n11-04-2021, 15:25 muslim Мақолалар 100\nБуюк саҳобалар ҳаётидан\nҲазрат Усмон ибн Аффон розийаллоҳу анҳу ҳаёти ва фаолияти.\nАллоҳ субҳанаҳу ва таолога зотига лойиқ ҳамду санолар, Пайғамбаримиз Муҳаммад соллалоҳи алайҳи васалламга тугал дуруди салавотлар бўлсин.\nТолҳа ибн Убайдуллоҳ дедилар:\nРасулуллоҳ соллаллоҳи алайҳи васаллам:\n“Ҳар бир пайғамбарнинг дўсти бор. Менинг жаннатдаги дўстим Усмондир- деганларини эшитдим”\n-Эй Али! Эртага одамлар биздан Усмон ҳақида сўрайди.Унда уни одамларга қандай танитамиз?\n-У имон келтирган ва яхши ишлар қилган, Аллоҳга имонини мустаҳкамлаган,\nкейин Аллоҳга ҳурматли бўлиб, эҳсон мартабасига эришган кишидир дегайсиз.\nБалозурий. “Ансобул ашроф” 7/8.\nҲазрат Усмон ва ҳазрат Али халифа бўлган давр Ислом тарихидаги энг мураккаб ҳамда тушуниш қийин бўлган давр саналади. Ҳазрат Абу Бакр ва ҳазрат Умар розийаллоҳу анҳумолар даври эса нисбатан содда . Расулуллоҳ соллаллоҳу алайҳи васаллам вафотларидан кейин ҳазрат Абу Бакр 2 йил,ҳазрат Умар 10 йил халифалик қилдилар.\nҲазрат Усмон халифалик қилган 12 йил мусулмонлар учун яхши давр бўлди.Ҳазрат Усмон ўта сахий, очиқ кўнгил инсон эдилар.Ҳазрат Абу Бакр даврида қурғоқчилик бўлиб одамлар қаттиқ изтиробга тушди.Шу пайтда Мадинага етиб келган ҳазрат Усмон карвони кўпчиликнинг эркин нафас олишига сабаб бўлди.Чунки ҳазрат Усмон тижоратни яхши тушунадиган инсон эдилар.У зотда алдамчилик сифати йўқ эди.Имкониятдан фойдаланиб молларини юқори баҳода сотишни хаёлларига хам келтирмасдилар. Аммо Мадина савдогарлари -нинг хаммаси хам бундай эмасди.Улар ҳазрат Усмоннинг юкларини туширмас -дан катта фойда эвазига сотиб олмоқчи бўлишди.У зот эса “Сиздан кўпроқ фойда берувчи Зот бор” дедилар. Улар нархни ошириб бир неча бор келишди ва ҳар гал ўша жавобни эшитишди. Савдогарлар халифа Абу Бакрга шикоят қилишди. Халифа сўрадилар:\n-Эй Усмон , булардан ҳам кўпроқ фойда таклиф этган зот кимлигини мен ҳам билмоқчиман?\n-Эй Халифа , ўша юксак зот – Аллоҳдир. Аллоҳнинг бир яхшилик эвазига камида ўн баробар фойда бериш ваъдаси бор.Бу одамлар ҳам гувоҳ бўлсинки мен шу карвоннинг борини Аллоҳ ризоси учун садақа қилдим.Уни хоҳлага -нингиздек тарқатишингиз мумкин.\nБундай воқеалар Ҳазрат Усмон ҳаётида кўп бўлган.Ҳазрат Усмон ниҳоятда саховатпеша, ҳаёли, уятчан, ҳалим эдилар.Пайғамбаримиз соллаллоҳи алайҳи васалламнинг икки қизларига уйланган, шу туфайли “Зиннурайн” ( Икки нур эгаси) номига эга бўлган оила бошлиғи сифатида Пайғамбаримиз соллаллоҳи алайҳи васалламни жуда мамнун қилган эдилар.Расулуллоҳ соллаллоҳи алайҳи васаллам, ҳазрат Руқайядан сўнг ҳазрат Умму Кулсум вафот этганда , “Агар яна бир қизим бўлганида албатта уни Усмонга никоҳлаб берардим”-деганлар.\nҲазрат Усмон фил воқеасидан олти йил ўтиб туғилганлар тўлиқ исмлари Усмон ибн Аффон ибн Абу Ос ибн Абдушшамс ибн Абдуманноф (туғилган йиллари 577 йил Тоиф- вафоти 656 йил Мадина) дастлабки тўрт халифанинг учинчиси. Қурайшнинг Бану Умайя уруғидан.Оналари Арво эса Пайғамбар соллаллоҳи алайҳи васалламнинг аммалари Байзонинг қизидир.У киши Пайғамбаримиз соллаллоҳи алайҳи васалламга ҳам ота, ҳам она томондан қариндош бўладилар.Усмон (р.а.) 35 ёшда Хадича онамиз ҳазрат Абу Бакр Али ва Зайддан сўнг бешинчи бўлиб исломга кирдилар.Бу йўлга қийинчиликлар тортиб ўлиб кетишларига оз қолсада, таслим бўлмаган имони мустаҳкам инсон эдилар. Ҳазрат Усмон илк исломга кирганлар орасида оилавий томондан энг кўп тазйиққа учраган инсон эдилар.Отаси ўлиб кетган , онаси бошқа инсонга турмушга чиққан , ўгай отаси Уқба ибн Муайт ислом динининг ашаддий душман-\nларидан бири эди. Расулуллоҳ соллаллоҳи алайҳи васаллам намоз ўқиётган -ларида саллани бўйниларига ўраб бўғиб ўлдирмоқчи бўлган, яна бир ибодат пайтида туянинг ичак-чавоқларини бошларига келтириб ташлаган жоҳил шу эди.\nРасулуллоҳ соллаллоҳи алайҳи васалламнинг оталари Абдуллоҳ ҳазрат Усмоннинг оналари Арвонинг тоғаси эди.Онаси Байзо билан Абдуллоҳ эгизак эдилар. Шундай бўлсада Арво ўғлининг ислом динини қабул қилганини эшитиб қаттиқ ғазабланди ва аразлаб қариндошиникига кетганича бир йил уйга қайтмади. Ҳазрат Усмон мансуб бўлган қабила Умавийлар унга жуда кўп тазйиқ ўтказишди, аммо ҳазрат Усмон ислом динига содиқ қолди. У киши бой отанинг фарзанди бўлиб тижорат билан машғул эдилар. Вақти келиб (тахм. 610 йил) пайғамбар алайҳиссаломга куёв бўлдилар. Маккада мусулмонларга қилинаётган зулм орта боргач, аёллари Руқайя бинти Муҳаммад ( сав) билан Ҳабашистонга ҳижрат қилдилар. Барча бойликларини ташлаб ўн тўрт кишилик гуруҳ билан Ҳабашистонга кетганларида, ўзларидан бошқа ўн уч кишининг қўлида ҳассасидан бўлак ҳеч вақоси йўқ эди . Уларнинг ҳам барча харажатини кўтардилар. Бу ҳол у кишининг ислом динига садоқатини кўрсатади. Ҳабашистонда тинч яшаётган пайтларида Маккада мусулмонлар жамоат бўлиб намоз ўқишяпти деб эшитиб юртга қайтишди. Қарашса аҳвол ўзгармаган. Яширин кириб ҳимоя сўрашди.Пайғамбаримиз соллаллоҳи алайҳи васаллам ҳимояларига олдилар. Орадан ўн бир йил ўтиб Руқайя розияллоҳу анҳо фарзандли бўлди. Исмини Абдуллоҳ қўйдилар. Мусулмонлардан биринчи бўлиб Ясрибга ( Мадина) ҳижрат қилганлар ҳам шулар эдилар. Бу ердаги халқ Румо қудуғидан сув ичар , қудуқ эса бир яҳудийнинг ер-мулки ичида бўлиб у сувни халққа сотарди. Бир куни Расулуллоҳ (сав) :\n- Бу қудуқни сотиб олиб , халқ билан бирга фойдаланган кишига жаннатда янада хайрлироқ мукофот бор- дедилар. Шунда Усмон (р.а) бориб яҳудий билан савдолашиб, қудуқни сотиб олдилар ва халққа бемалол текинга фойдаланишла -ри мумкинлигини эълон қилдилар.\nБу орада Бадр жанги учун жиҳодга изн берилди. Аммо ҳазрат Усмон, аёллари оғир хаста бўлганлиги сабаб, Мадинада қолдилар. Мусулмонлар Бадр жангида ғолиб бўлиб қайтган пайтда ҳазрат Руқайя вафот этдилар. Расулуллоҳ соллалоҳи алайҳи васаллам яна бир қизлари Умму Кулсумни (623 йил) ҳазрат Усмонга никоҳлаб бердилар. Аммо вақти келиб ҳазрат Усмон 4-5 ёшли гўдак Абдуллоҳдан ҳам кейинги аёллари Умму Кулсумдан ҳам айрилдилар. Мусибат юки оғир эди. Аммо ҳазрат Усмон кетма-кет келган мусибатларга бардош бердилар. Ҳазрат Усмон ислом дини ёйилиши учун қўлларидан келган ҳамма ишни қилдилар. У киши сахийлар ичида энг сахий инсон эдилар. Қалби тоза , меҳрибон эдилар. Мана шу кўнглибўшлик, вақти келиб учинчи халифа бўлиб сайланганларида у кишининг зарарига ишлади. Умавийлар ҳазрат Усмоннинг кўнгли бўшлигидан ўз манфаатлари йўлида фойдаландилар. Бу эса мамлакатда фитнага сабаб бўлди.\n12 йиллик халифаликдан сўнг ҳазрат Усмон Қуръон ўқиб турган чоғида фитначилар томонидан ўлдирилди. Тириклигидаёқ жаннат башорати берилган, ўн кишининг бири, “Зиннурайн” (Икки нур эгаси), хулафои рошидоннинг учинчиси ҳазрат Усмон ибн Аффон 656 йил шу тариқа 80 ёшларида вафот этдилар. Аммо ҳазратнинг барча яхшиликлари , ислом дини равнақи учун қилган фидойиликлари, қарийб 15 асрдан буён тиллардан тушмай, мусулмон аҳлига ибрат бўлиб келмоқда.\nАллоҳ таолога зотига лойиқ ҳамду-санолар , Пайғамбаримиз Муҳаммад соллаллоҳи алайҳи васалламга чексиз дуруди салавотлар , у кишининг аҳли байтлари, саҳобаи киромларига чексиз дуои саломлар бўлсин!!!\nАссалому алайкум ва раҳматуллоҳи ва барокатуҳу.\nНавоий вилояти Навбаҳор тумани Сарбозор маҳалласи\nотинойиси Жабборова Карима\nНиҳоятда буюк хулқ соҳиби.\nНиҳоятда буюк хулқ соҳиби. ...\n«Расулуллоҳ соллаллоҳу алайҳи васалламнинг қироатлари қандай эди?» деб сўрашди ...


Путин Оврўпо учун "Жанубий оқим" ини бекор қилишини айтди - BBC News O'zbek\nПутин Оврўпо учун "Жанубий оқим" ини бекор қилишини айтди\n2 Декабр 2014\nМосква ва Анқара Қора денгиз орқали Туркияга янги денгиз газ қувури қурилиши ҳақида келишган. Бу ҳақда Россия Президенти Владимир Путин туркиялик ҳамкасби Ражаб Тойиб Эрдўғон билан музокаралар якунида маълум қилган.\nРоссия ҳозирги шароитда "Жанубий оқим" лойиҳасини амалга ошира олмайди, деб айтган Путин Анқарадаги матбуот анжуманида.\nҚора денгиз остидан ўтувчи газ қувури "Жанубий оқим" ўрнини эгаллайди. "Биз шу пайтгача Булғористондан ижобий жавоб олмас эканмиз, денгиз остида қурилишни бошлаб, Булғористон қирғоғида тўхтаб қолишни ножоиздир", дейди Путин.\n"Туркиянинг ортиб бораётган эҳтиёжидан келиб чиқиб биз "Мовий оқим"ни нафақат кенгайтириб қолмасдан, Туркия иқтисоди учун яна бир лойиҳани амалга оширишга тайёрмиз. Агар бу муваффақиятли бўлар экан, Туркия орқали Греция билан чегарада Жанубий Оврўпо истеъмолчилари учун газ қувури тортишимиз мақсадга мувофиқ бўлади", деган у.\n"Газпром" раҳбари Алексей Миллернинг очиқлашича, бу ерда гап йилига 63 млрд кубометр қувватилик газ қувури қурилиши ҳақида кетмоқда. Бу борада 1 декабр куни "Газпром" ва Туркиянинг БОТАШ нефтегаз ширкати ўртасидаги имзоланган меморандумда қайд этилган.\nМиллернинг айтишича, йилига 14 млрд кубометр газ янги қувур орқали Туркияга , қолгани Туркия орқали Грецияга чиқарилади.\nҚора Денгиз тубида "Мовий оқим" газ қувури ётқизиш бошланиши айтилган.\nШунингдек, Россия Туркияга газ нархини арзонлаштириб, салмоғини оширади, деган президент Путин.\n2015 йил январидан бошлаб Туркияга 6 фоиз арзонлаштирилган ҳолда сотишга келишилган. Шу тариқа Туркия Олмония билан бир хил газ нархларига эришади.\nПутин жанобларига кўра, ҳамкорликдаги йирик лойиҳаларни амалга ошириш мақсадида Россия газ нархини яна туширишга рози.\nКузатувчилар икки давлат раҳбарлари олиймақом учрашувидан Анқара худди шу натижаларни кутаётганини қайд этишган.\n"Бой берилган фойда"\nЎз навбатида Газпром раҳбари Алексей Миллер ҳам "Жанубий оқим" лойиҳаси ёпиқ эканлигини эълон қилган журналистларга.\nЎтган ҳафта Газпром ширкати "Жанубий оқим" газ қувурларини ётқизишга Россияга нисбатан санкциялар таъсир қилмаслигини айтганди.\nБундан аввал Булғористон янги ҳукумати ўз ҳудудида лойиҳани амалга оширишни тўхтатишга қарор берган, Италия ҳам "Жанубий оқим" ортиқ устивор вазифа ҳисобланмаслигини билдирганди.\nЖаноб Путиннинг фикрича, Булғористон ўз қарори билан йилига юз миллионлаб даромад кўриш имконини қўлдан бой бермоқда. "Булғористон ўзини мустақил давлат каби тутиш имкониядан маҳрм экан, ҳеч бўлмаганда Оврокомиссиядан олинмаган фойдани қоплашини сўрасин. Газ транзитидан Булғористон хазинасига йилига 400 миллион еврони тушган бўлар эди", дейди Владимир Путин.\nРоссия Булғористон ҳудуди орқали ўтиши мўлжалланган "Жнубий оқим" лойиҳасини 2018 йилда ишга туширишни кўзлаётган эди.\nУкраинадаги россияпараст бўлгинчиларнинг Москва томонидан дастакланиши ортидан АҚШ ва Оврўпо Иттифоқи жорий йил бошида Россияга қарши бир қанча иқтисодий санкцияларни жорий этди.\nБунинг ортидан "Жанубий оқим" лойиҳаси қурилиши номаълум муддатга тўхтатилган.\nРоссия Президенти Владимир Путин Анқарага борди


Artel STYLE планшети: дастлабки таассуротлар яхши, аммо... - SanjarSaid\n6 й. аввал\tТаом ва Тиббиёт117\nАнчадан буён бирорта «ақлли» гаджет сотиб олишни режалаштириб юргандим. Ҳаттоки бир-иккитасини мўлжаллаб қўйгандим ҳам. Аммо қора бозорда доллар нархининг кескин ўсиб кетаётгани боис жамғармамни вақтинчалик ушлаб туришга қарор қилдим. Ўтган ҳафтаwww.parol.uz сайтида артел компаниясининг бирданига бешта планшетни сотувга қўйгани ҳақидаги хабарни ўқиганимдан сўнг уларга қизиқиб қолдим. Уларнинг анча арзонлиги, қолаверса, пластик карточка орқали тўловни амалга ошириш имконияти борлиги эътиборимни ўзга тортди. Шу заҳотиёқ сайт орқали он-лайн буюртма бердим ва бу ҳақда твиттерда хабар қолдим…\nБиринчи бўлиб смартфонлар бўйича етарлича маълумотга эга Ҳамза Фозилжонов муносабат билдирди.\nУнинг гапидан сўнг ўйланиб қолдим. Ростдан ҳам шошилинч қарор чиқардиммикан?.. Кейинги куни онлайн дўкондан қўнғироқ қилишди. Манзилимни аниқлаштириб, буюртмани келтириб беришди. Кўз олдимда қадоқдан олинган планшетни кўриб, кутганимдан кўра анча яхши гаджетга эга бўлганимни ҳис қилдим. Унинг устига интернет орқали планшетни илк бор сотиб олаётган харидор эканлигимни айтишганида янада ҳурсанд бўлдим. Планшет дизайни, операцион системаси, ҳаттоки 2 мегапикселли асосий камераси ҳам ёмон таассурот уйғотмади. Хуллас, бир қарашда барча имкониятларга эга замонавий планшет…\nДарҳол ижтимоий тармоқлар орқали биринчи таассуротларим билан ўртоқлашдим. Кимдир табриклади, кимдир планшетга ишончсизлик билдирди. Қўлимда янги гаджетни кўрганлар унга қизиқиш билдирди, ҳаттоки мен ҳам шунақасини сотиб оламан, деганлар бўлди.\nБугун иккинчи кун. Биргина камчилиги — экран марказида дисплейни босганда у ёқ-бу ёққа силжувчи сиёҳрангсифат нуқсон бир оз асабимни бузди. Батарея қуввати эса олганимдан деярли бир суткадан кейин 90 фоиздан 12 фоизга тушди. Бу вақт ичида ўйин ўйнадим, фильм томоша қилдим, яна узоқ вақт унинг функциялари билан танишиб чиқдим.\nПланшет ҳақидаги бир кунлик хулосам шундан иборатки, экранидаги билинар-билинмас нуқсонни айтмаганда, 365 минг сўмга арзигулик маҳсулот. Агар худди шундайини сотиб олмоқчи бўлсангиз, экранида мен айтган камчилик бор-йўқлигини албатта текширинг, қолган жиҳатлари эса, менимча, сизни уялтирмайди.\nЯна бир гап! Гарчи планшет маҳаллий ишлаб чиқарувчи томонидан тақдим этилган бўлса ҳам, унда ўзбек тили, соат минтақаларида эса Тошкент вақти мавжуд эмас экан.\nПланшетда олинган суратлар:\nDek 17, 2014 sanjarsaid\nДуо қилишни биламизми?\nҚора туйнуклар Ерга хавф туғдирадими?\nЖурналист ким томонида бўлиши керак: халқ томонидами, ҳақиқатми?\nНақадар тотли сўз – эркинлик!


Бишкекда суд тизимини тозалаш талаби илгари сурилган митинг бўлиб ўтди\nБишкекдаги Олий суд биноси олдида суд тизимини тозалаш талаби илгари сурилган митинг бўлиб ўтди. Ҳодиса жойида 50-70га яқин киши тўпланди. Тадбир иштирокчилари ишдан бўшатилиши талаб қилинган судьяларнинг исми-шарифлари ёзилган плакатларни қўлларида кўтариб олишган эди.\nМитинг иштиркочилари “Оқ уй” томон ҳаракат қилишди.\nБундан аввал норозилик намойиши иштирокчиларидан бири Рита Карасартова тўпланганларга қарата баёнот бериб, ўз обрўсини тўкиб қўйган судьяларнинг рўйхати президентга юборилишини маълум қилди. «Қандай принциплар бўйича рўйхат туздик? Рўйхатга ўтган йили ОАВларни таъқиб қилган, ноҳақ хукм чиқарган судьялар киритилди. Биз рўйхатни президентга юборамиз ва уларни мансабларда ушлаб турмасликни талаб қиламиз. Шунингдек, биз, сиёсий буюртмаларни бажарган ва ҳозир Олий суд судьяси лавозимга даъвогарлик қилаётган судьялар рўйҳатини ҳам берамиз. Шундан кейин, президент Хавфсизлик Кенгаши мажлисида берган ваъдаларига амал қилиши ёки қилмаслиги аниқ бўлади. Кутиб туришга вақтимиз йўқ», - деди Карасартова.\nҚирғизистон президенти Сооронбай Жээнбеков 8 февраль куни Хавфсизлик Кенгаши мажлисида чиқиш қилар экан, судьялар иши ҳақида ҳам тўхталиб ўтди. «Кўплаб фуқаролар узоқ вақт давомида судларда адолат қарор топишини кутиб турибди, кўп ҳолларда судлар атайлаб жараённи чўзмоқда. Айримлар ҳукм ўқилишини кутиб, ойлар, ҳатто йиллаб СИЗОда ушлаб турилибди. Нафақат уларнинг ўзлари, балки оила аъзолари ҳам қийналиб кетишди. Судлар ё ҳукм чиқариши керак, ё қонун доирасида оқлашлари лозим. Инсон тақдирга бефарқ бўлиш - кечириб бўлмайдиган холатдир, бу каби ишларни қилаётганлар жазога тортилиши керак!», - деган эди президент.\nБугунги норозилик намойиши ташкилотчилари судьяларнинг касб байрамлари муносабати билан митинг ўтказишди. Акция ўтгазилган жой милиция томонидан қуршаб олинди.\nБугун, 5 март куни, президент матбуот хизмати давлат раҳбарининг Суд тизими ходимлари куни муносабати билан йўллаган табригининг матнини эълон қилди. «Мамлакатга фуқароларнинг Конституциявий ҳуқуқ ва эркинликларини ишончли муҳофаза қиладиган, мустақил, адолатли, ва қонунларни ҳурмат қилувчи суд хокимияти керак. Суд ислоҳотларининг стратегик мақсади барча талабларга жавоб берадиган адолатли суд тизимни яратишдан иборат», - дейилади табрик матнида.


Ўзбекистон аҳолисининг катта қисмини ислом динига эътиқод қилувчи юртдошларимиз ташкил этади. Банк Ахборот хизмати билдиришича, бу эса мамлакатда ислом молия соҳасини жадал ривожлантириш имконини беради. Муҳими, бу борада амалий-саъй-ҳаракатлар бошланган.\nМана, энди акциядорлик тижорат Халқ банки ҳам ана шу қизғин жараённинг фаол иштирокчисига айланди. Яъни Хусусий секторни ривожлантириш бўйича Ислом корпорацияси (ICD) билан истиқболли шартномани имзолади. Унга мувофиқ, банкда шаръий тамойиллар асосида фаолият юритадиган “Исломий дарча” очилиши режалаштирилмоқда.\n— Мазкур хайрли ташаббус натижаси, биринчи навбатда, мусулмон юртдошларимиз учун кенг имконият ва қулайликлар яратади, — дейди Халқ банки Бошқаруви Раиси Фарҳод Саламов. — Қолаверса, бундан банкимиз ҳам катта манфаат кўриши, шубҳасиз. Эзгу ниятлар билан бошлаётган ишимиз келажакда кутилган натижаларни беришига ишончим комил. Негаки, Хусусий секторни ривожлантириш бўйича Ислом корпорацияси — узоқ йиллик молиявий ҳамкоримиз ва вақт синовидан ўтган ишончли шеригимиздир.\n— Ислом моялиясининг асосий мақсадларидан бири, бу реал иқтисодиётга ижобий таъсир қилиш ва унинг ўсишини таъминлашдан иборат, — дейди Хусусий секторни ривожлантириш бўйича Ислом корпорацияси Бoш директори Айман Седжини. — Шу мақсадда Халқ банки билан ҳамкорликда “Исломий дарча” очишни мақсад қилдик. Албатта, бу келишувиз мамлакатда банк хизматларидан фойдаланмаётган мижозлар учун ҳам қўл келади. Чунки, бу “Исломий дарча”ни очиш орқали мижозларга ва жисмоний шахсларга уларнинг эътиқодидан келиб чиққан ҳолда муқобил молиявий хизмат турларини таклиф қилиш ҳамда уларнинг молиявий эҳтиёжларини қондириш мумкин бўлади.\nОнлайн мулоқот якунида Халқ банки Бошқаруви Раиси ҳамда Ислом корпорацияси Бoш директори томонидан “Исломий дарча” очиш юзасидан шартнома имзоланди.\nДругие материалы в этой категории: « Ўзбекистон зиёрат туризмини дунёга тараннум этишда мамлакатимиз элчихоналари олдида турган муҳим вазифалар белгилаб олинди\tМуфтий ҳазратлари Пайариқ ва Ургут туманларига ташриф буюрдилар »


Бугун Афғонистоннинг собиқ ҳарбий қўмондоларидан бири Абдул Рашид Дўстумга унга нисбатан уюштирлган суиқасддан омон қолгани айтилмоқда.\nАниқланишича, портловчи моддани кийимининг остига яширган шахс ўзини портлатиб юборган. Хабар қилинишича, Дўстум Шибурғон шаҳарчасидаги масжиддан чиқаётганда худкуш кимса унга яқинлашмоқчи бўлган, бироқ Дўстумнинг соқчилари бунга йўл қўймаган.\nМаҳаллий касалхона шифокори воқеада 25 киши жароҳатлангани, улардан 5 нафари оғир аҳволда эканини маълум қилди.\n“Воқеада 25 киши жароҳатланди. Уларнинг беш нафари оғир аҳволда ва ҳозир шошилинч операция ўтказилмоқда. Жарроҳларимиз уларнинг ҳаёти учун курашмоқда. Воқеа жойида худкушнинг ўзидан ташқари ҳеч ким ҳалок бўлмади”, - деди доктор Ориф.\nЭтник ўзбек бўлган Дўстум АҚШ қўшинларига Толибон ҳаракатини торғмор этишда ёрдам кўрсатган эди. ўтган йили ўтказилган президентлик сайловларида Дўстум мағлубяитга учраган эди.


00:00 / 11.03.2007 | eski savollar | 1988\nАссалому алайкум ҳурматли устоз! Мени дадам совдагарлик билан шуг'улланадилар. 10 йилдан бери Эрон ислом республикасидан қо'й думбасини олиб келиб сотадилар. Эрон давлати мусулонлари асосан ший'а мазҳабида бо'лгани учун бу савдони ё'лга қо'йишдан олдин у эрдаги ҳайвон со'йиш шаҳобчаларига бориб, ҳайвонни қай тарзда со'йилишини текҳсирган эканлар. Ҳаттоки қо'й со'ювчи қассоблардан бирини чақириб ''Бисмиллаҳ'' айтиб со'йиладими деб с'ораган эканлар ва у ҳа деб жавоб берган экан. Шунга ҳам қаноат қилмай имоми А'зам мазҳабидагиларни масжидига бориб, масжд имомидан - Мен совдагарман, мана шу қо'й думбасини о'з юртимда сотмоқчиман, биззи мазҳабиммизга то'гри келадими?- деб со'раганларида у имом то'г'ри келади, жоиз деган экан. Шундан кейин бу совдони ё'лга қо'йган эдилар. Бироқ яқинда юртимизда ко'зга ко'ринган аҳли илмлардан бирлари- Эронликлар қо'й думбасини ҳаром деб истемол қилмайди, биз нимага уни эйишимиз керак дебдилар. Буни эшитган ко'пчиликдан ҳар ҳил саволлар тушяпти. Нима дейишга ҳам ҳайрон бо'либ қолдик. Сабаби юртимизда ишлаб чиқарилаётган, ҳалол деб келинаётган калбаса маҳсулотларига асосан эрон думбасини солинади. Ваҳолани дадам Эронликларни қо'й думбасини ҳаром дейиши то'г'рисида ҳеч гап эшитмаган эканлар. Фақат от го'штини макруҳ деб емаслигини эшитган эканлар. Сиздан илтимос шу муаммога эчим топиб берсангиз. Агар ший'а мазҳабидагиларни со'йган қо'йини думбасини биззи мазҳабга то'г'ри келмайдиган томони бо'лса, бу савдони то'ҳтатишлари керак. Жавобингиз ушун олдиндан ташаккур.\nДумба ёғи ҳаром деган гапнинг асоси йўқ. Баъзи ерларда, мисол учун ўзимизнинг Хоразмда, араб юртларида думба ейишга одатланмаганлар, холос. Агар мобода бошқа биров ҳаром деган тақдирда ҳам, Аллоҳ ҳалол қилган нарса бизга ҳаром бўлиб қолмайди.\nНарози пул берса халолми ëки хароми.\nГазетада дори рекламаси\nИнтернет кафе тижорати ҳалолми?


Жамият 07:52 / 08.11.2019 8053\nЯрим тунда маст ҳолатда бўлган икки нафар шахс санчилиб кесилган тан жароҳатлари билан тез ёрдам бўлимига келтирилган. Бу ҳақда Ўзбекистон Республикаси ИИВ ҳузуридаги Тергов департаменти хабар қилмоқда.\nАниқланишича, 2019 йилнинг 5 ноябрь куни соат 00:30 да вояга етмаган 17 ёшли Я.Т. ўзининг тенгдошлари Д.Р., Д.П.лар билан биргаликда Тошкент вилояти Бекобод шаҳар 13-даҳада жойлашган «Моҳинур» кафесида бўла туриб, шу ерда овқатланиб ўтирган С.Х. ва Ё.С.лар билан ўзаро жанжаллашиб, уларга қўл ва оёқлари ҳамда пичоқ ёрдамида тан жароҳати етказиб, ҳодиса жойидан яширинганлар.\nТергов тезкор гуруҳи томонидан ҳодиса жойидан иш учун аҳамиятли ашёвий далиллар расмийлаштириб олинган.\nМазкур ҳолат юзасидан 2019 йилнинг 5 ноябрь куни Бекобод шаҳар ИИБ ҳузуридаги Тергов бўлими томонидан Ўзбекистон Республикаси Жиноят кодексининг 104-моддаси 2-қисми «е» банди (қасддан баданга оғир шикаст етказиш, безорилик оқибатида) билан жиноят иши қўзғатилган.\nЖиноят иши бўйича гумон қилинувчилар ушланиб, вояга етмаган Я.Т. Ўзбекистон Республикаси ЖКнинг 277-моддаси 3-қисми «г» банди (безорилик) ва Д.Р., ҳамда Д.П. лар эса ЖКнинг 104-моддаси 2-қисми «е» банди (қасддан баданга оғир шикаст етказиш) билан гумон қилинувчи тариқасида жалб қилиниб, ҳолат юзасидан сўроқ қилинганлар.\nСўроқ жараёнида улар иқрорлик кўрсатувлари бериб, гумон қилинувчи Д.Р. бир дона пичоқни ўз хоҳиши билан терговга тақдим этган.


Ўзбекистон ёшларининг янги ташкилоти – Қорақалпоғистон Ахборот Агентлиги\n1 июль 2017, 7:41 7740\nАнжуман дастури ранг-баранг тадбирларга бой бўлди. Қурултой делегатлари Ўзбек Миллий академик драма театрида “Тақдир синовлари” спектаклини томоша қилди. “Шаҳидлар хотираси” хиёбони ва “Қатағон қурбонлари хотираси” музейи, Темурийлар тарихи давлат музейи, Ҳазрати Имом мажмуасини бориб кўрди. Ўзбекистон давлат жаҳон тиллари университети, Тошкент ахборот технологиялари касб-ҳунар коллежи, Яккасарой туманидаги 144-умумтаълим мактабида яратилган шароитлар билан танишди. Ёшлар ижод саройида Олий Мажлис Қонунчилик палатаси депутатлари, Ўзбекистон Республикаси Фанлар академиясида академиклар ва ёш олимлар билан учрашди.\nҚурултой делегатлари Мустақиллик майдонида ҳурриятимиз, порлоқ истиқболимиз ва эзгу ниятларимиз рамзи бўлган Мустақиллик ва эзгулик монументи пойига гуллар қўйди.\nСимпозиумлар саройида “Камолот”нинг Қорақалпоғистон Республикаси, вилоятлар ва Тошкент шаҳар кенгашларидан сайланган делегатлар жам бўлди. Қурултой кун тартибига қўйилган масалаларнинг долзарблигидан келиб чиқиб, унда қатнашиш учун Олий Мажлис Сенати аъзолари ва Қонунчилик палатаси депутатлари, ҳукумат аъзолари, вазирлик ва идоралар, жамоат ташкилотлари вакиллари, оммавий ахборот воситалари ходимлари таклиф этилди. Шунингдек, видеоконференция орқали Қорақалпоғистон Республикаси раҳбарияти, маҳаллий ҳокимликлар раҳбарлари, ҳудудлардаги ёшлар қатнашди.\n“Камолот” ёшлар ижтимоий ҳаракатининг қурултойи очиқ, деб эълон қилинди.\nЎзбекистон Республикаси Давлат мадҳияси янгради.Қурултойда Ўзбекистон Республикаси Президенти Шавкат Мирзиёев нутқ сўзлади.\nДелегатлар “Камолот” ёшлар ижтимоий ҳаракати негизида Ўзбекистон ёшлар иттифоқини ташкил этиш таклифини маъқуллади.\n“Камолот” ёшлар ижтимоий ҳаракати Тошкент шаҳар кенгаши раиси ўринбосари Б.Мамадалиев, “Камолот” ёшлар ижтимоий ҳаракати Қорақалпоғистон Республикаси кенгаши раиси А.Данияров, Тошкент шаҳридаги Турин политехника университети магистранти О.Тўйчиев, “Result” ўқув маркази раҳбари А.Саъдуллаев, Алишер Навоий номидаги Тошкент давлат ўзбек тили ва адабиёти университети талабаси М.Раимқулова, Сирдарё вилоятидаги “Сарвиноз Собиржоновна Файзи” фермер хўжалиги раҳбари С.Шокирова ва бошқалар Президентимиз Шавкат Мирзиёевга ёшларга қаратилаётган алоҳида эътибор учун миннатдорлик билдирди. Ўзбекистон ёшлар иттифоқи навқирон авлод орасига чуқур кириб борадиган муҳим институтга айланишини таъкидлади.\nЎзбекистон ёшлар иттифоқи марказий кенгаши раиси этиб Қаҳрамон Қуронбоев сайланди.